ISIGIDIMI SAMAXOSA, OCTOBER 1, 1887. 77

IMIPANGA.

UKUBUBA KOMKA NTIBANE MZIMBA.

E-Regu ngo-Mvulo ngomhla we 13 ku September kulonyaka, pakati kwe yure yesitandatu neye sixenxe kwakutshona ilanga, kubube u Leah Silokazana intombi ka Dube, obendele ku Ntibane Mzimba. Akagulanga lomntu. Kuse nge Cawa edumbe iqeba necala lomqala, kwapangwa emayezeni kwaoko ngunyana wake opakati. Lite litshona wabe umkuhlane selukulile. Akwalalwa, kwasa umntu seledumbe wonke umqala, ukufa kumandundu. Kwatsitywa kwelomlungu igqira, lamkangela lamva, lashiya awalo amayeza, kanti ke akusokunceda nto.

Ebeyintombi yesibini kokwabo ku Dube kwindlu yase kunene, unyana emnye, intombi zintlanu zizonke. Abafazi ku Dube bebebane. U Dube uzalwa ngu Gwebu unyana ka Dlomo inkosi yase Mahlubini. Lomfikazi uzelwe malunga nemfazwe ka Hintsa nge 1835. Bate abazali bayakukonza emlungwini, nje ngenkoliso yama Mfengu eyangena emlungwini mhla yemka kwa Hintsa. Basebenza e Somerset, waza lo Leah xa ayintombazana elula wapata abantwana bomlungu apo emane ekapa intombazana yomlungukazi wake xa iya esikuleni aze yena amane efundiswa ngumlungukazi ngokuhlwa. Ude ke waba nako
ukulesa incwadi ya Maxosa, waba nokusiva isingesi kancinane, sati sona isi Bulu waba nako ukusiteta. Ute wenda emncinane xa akwi shumi elinesixenxe iminyaka kutelekelelwa. Waye uyise enenkomo kakulu. Wendela e Sheshegu kunyana ka Mzimba, u Ntibane, ikupela kwake kuyise; wendela kumzi okwa mkulu nangenkomo nebokwe. Kwatshatwa ngokuzidla ngamacala omabini, Iwalukulu uduli, wamkulu nomdudo. Waye ungumzi wembola kubomvu nenkuko, nentsika, nezitya. Yati inkosikazi yake mhla wenda lo Leah yambulisa ngencwadi, yamnika i Bible
ya Mangesi, wahamba nazo naye incwadana zake nesipeli neculo. Kute kwakuhamba inyanga ezitile lomntu endile, yasuka indoda yake yakubona ezincwadi yanqwenela ukufunda. Woyika umfazi ukumfundisa ekuhleni kuba yena ungumtshakazi kusemzini. Wamane emfundisa ngokuhlwa ngomlilo wamaceba omtati, emfundisa isipeli sama-Xosa. Ute akusazi wamfundisa eyamaculo. Ite indoda kwakuba semaculweni yangenwa lilizwi, yancoma ukuba mnandi kwamaculo. Ute umfazi kuko engapezulu kwale yamaculo ngokubamnandi uze uke uzamele ukufumana yona, leyo yi Testamente.

Ide yafunyanwa i Testamente e Nxikwebe ngokufunwa yindoda, yati yakuyifunda, yaselitanda ukuti ngomhla we Sabata isuke e Sheshegu iye kuyingena icawa e Nxikwebe. Kwehla imfazwe ka Mlanjeni, ati ama Mfengu nabo bonke abangecala lika Rulumente, basabela e Dikeni bangqonga Iona. Eloxa ke akukabiko mntu uti uyakolwa kwabobantu bobabini. Edikeni bafumene intshumayelo zabafundisi, bangena ityalike, bazinikela elizwini, kunye nabanye ababeze ngentsabo Edikeni apa.

Lentokazi ka Dube ke langena ngalomfundiso yayo kulomzi wakwa Mzimba, ngokufundisa indoda yayo. Yaza londoda yalinyamekela kakulu. Ibisuka indoda leyo e Sheshegu ngolwe Sihlanu iveki ngeveki, ize kufunda e Lovedale kubafundisi. Kantike awona mandla iyakuwabonakalalisa okutanda imfundo kubantwana. Abantu abasekoyo awabaptizwa nabo mhleni wangeniswa eramenteni ngu Ntlonga Mtshemla ongomdala Emxelo, kwibandla lase Lovedale, no Tsewu Konongo ongomdala kwibandla lase Burnshill, no Christian Ngqika, ose ofisini Enyara kumadoda. Kumankazana ngu Lumka C. Ngqika.
Kwabangasekoyo ngu N. Mzimba indoda yake, ngu Filita Bokwe, no Mityi Mpinda. Ngalomini kanjalo kwa baptizwa abantwana babo ababini. Owama zibulo u Rev. P. J. Mzimba, nosana olwalekela lowo, intombi eyendele ku Mr. J. Msikinya ongumfundisi e Gqili. Esingati ke iminyaka imashumi matatu elilungu leramente kwi Free Church. Ibiyintokazi enceda indoda yayo kuyo yonke imisebenzi ngokuzolileyo. Etetisa abantwana babo ukuba bamhlonele bamve uyise. Kuzo zonke indawo abate bahambe bebakuzo, ibingumbuki wendwendwe, umncedi wolusizana nosweleyo. Eyada indoda yakwa-Gcaleka (pesheya kwe Nciba) yambulela ngamazwi ati—
“ Wanga u Tixo okunika lentliziyo intle kangaka inenceba komaziyo nakongamaziyo onje ngam nje, umfo wesinye isizwe, angakutamsanqela, iti inzalo yako isikeleleke, uraulwe ngamatamsanqa apo ukona imihla yonke, amashwa akwelele.” Watsho eliqaba, wanga uteta iziprofite-

sho. Lomntu ubetanda abantu bonke, naye enjalo ebantwini. Ubengenalucalulo, Iwantlanga. Ubuninzi babantu bebude bungawuqondi lomzi wakwa Mzimba ukuba ngama-Xosa ngama-Mfengu sinina, kuba zonke ezontlanga ubungafika zonwabe kona, yaye nenteto kungeko nomkwa lo wokuba asingawo ma-Xosa. Ubezele onyana abasixenxe, baseko abahlanu, ababini abaseko, babube bebancinane. Intombi bezintlanu, zintatu ezisekoyo, ezimbini aziseko.

Ushiye intsizana zabazukulwana abebesondliwa nguye, into leyo eyongezelele usizi ngakumbi kusapo nakwizihlobo abezondlela.

Incwaba lake laba likulu. Ayeko amaqaba kanobom ebonakala ukuba alusizi kunene kukupulukwa ngumhlobo abevana naye kangaka, nangumntu obesisibane esikufupi kakulu kuwo, ebesiwakanyisela ngemikwa nenteto zake, naxa ateta nawo ngelizwi lika Tixo. Kwabako neqela lempi yakwa Zibi, nelakwa Gaga, nelase Sheshegu, kwa nabase Dikeni.

Encwabeni kutete umfundisi wase Rwarwa u Mr. Ma- kiwane. Pakati kwamazwi amakulu awatete xa abekisa ko- nyana wati—“ Nina bakwa Mzimba nishiywe netamsanqa elikulu nelifa elikulu. Anditeti elenkomo nomhlaba, ezonto ndiyazibona kodwa zincinane, nditeta ilifa lobukumkani buka Tixo ,elishiywe nani, ngeziyalo ezihle, ngomzekelo wesimilo esihle kubazali benu. Ize ke elolifa likulu ka ngaka niligcine.” Kutandaze u Mr. Stuart umfundisi wase Mkubiso ngamazwi amnandi kakulu okubopa intliziyo ezopayo. Wababika ngamagama ngabanye onyana kwindawo abakuzo pambi ko Mdali wezulu nomhlaba ; wazitandazela ngazinye intombi kwindawo ezikuzo. Esiti— Zanga indaba zalompanga zingezotusi zizipapatekise intliziyo zezontombi.

“ Banoyolo abafi, abo bafela e Nkosini kutabatela apa ; ewe, utsho u Moya ukuba bapumle ekubulalekeni kwabo.”

\*\*\*

Ishiye intsizi intombi ka Dube, Kubantwana bayo, nakwizizalwane; Kubantu ngabantu, bendawo ngendawo, Kwibandla lakwabo, namany’amahlelo.

Lomnt’ubesazeka, kwintlang’ezininzi. Lomnt’ubebekiwe zindidi ngendidi. Kulila iqaba, kulila gqoboka, Kulila ma Mfengu, kulila nom-Xosa.

Kub’ukuba njalo ubezizwe zonke. Elunge kuhlanga, olo Iwama Kristu Olungenam-Xosa, olungena Mfengu,— Lusingele kulo, intlangana zonke.

Zonk’ezo ziganga, zifelwe ngunina, Unina we ndlodlo, wazo indla-mhlaba Wazondla ngelizwi, nangaw’umtandazo Wondla ngeziyalo ze zwi lo Mongamo.

Taruni zihlobo, taruni lusapo Sulan’inyembezi, uhleli unyoko. Ukumbul’ekaya, ap’akon’u Yesu Inkosi yoxolo ay’nyule kwa mzuzu.

Way’nyula esemtsha, way’nyula es’emhle. Umhlab’usenguwo, umhlab’uyolile.

Wabe ngumntwan’omhle, enguma tebenqa. Wenda kwa Radebe, kunyana ka Mzimba.

Ushiye inkwitshi ngemfundiso zake-

Ze zwi lika Tixo kusap’aluzele.

Taruni! ma-Dlomo, nani ma-Radebe Intombi ka Dube, ishiye yenzile.

ANNIE SPELMAN.

Kute kwasekutwaseni kuka September kwabuba u Annie Spelman, intombi yase Zinqayi, yeramente ka Rev. P. J. Mzimba. Lentombi ibisifa ixesha elitile yaye noko izibika isazihambela. Kute kwakuquba ixesha, yalala pantsi kaloku yasindeka emzimbeni, nakuba empefumlweni yahlala ibambelele ku Msindisi wayo eyamnyula kwange-mini zokupila kwayo. Yancwatywa ngumfundisi wayo u Rev. P. J. Mzimba. Lontombi ib’itomalalisile kunene eburamenteni bayo yaye iluvuyo Iwabazali bayo. Ishiye usizi nokukumbuleka kubo nakwiramente yakowayo, kuba kubazali ib’iluncedo olukulu ngendlela ezininzi. Lusizi olukulu kulomzi wakowayo nangenxa yokuba
ibingumntwana wokuqala wamazibulo kubazali.